CELEX: 32019R0925
Language: da
Date: 2019-06-03 00:00:00
Title: Kommissionens gennemførelsesforordning (EU) 2019/925 af 3. juni 2019 om tarifering af visse varer i den kombinerede nomenklatur

6.6.2019   
               
               
                  DA
               
               
                  Den Europæiske Unions Tidende
               
               
                  L 148/13
               
            
         KOMMISSIONENS GENNEMFØRELSESFORORDNING (EU) 2019/925
         af 3. juni 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juni 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En rørformet vare (et såkaldt »aktivitetsbælte«) af trikotagestof bestående af 88 % polyester og 12 % elastan med en omkreds på 66 cm. Varen er fremstillet af to rektangulære stykker trikotagestof af identisk størrelse, der er anbragt oven på hinanden og er syet sammen på tre af siderne for at danne et vendbart, elastisk »aktivitetsbælte«.
                        Varen er forsynet med reflekser, en flad lomme med en lynlås og to små åbninger, hvoraf den ene er forsynet med et bånd med en elastik. Den har ingen spænder.
                        Varen er beregnet til at blive båret rundt om livet, f.eks. i forbindelse med sportsaktiviteter. Lommerne/åbningerne kan bruges til opbevaring af småting, f.eks. nøgler, kreditkort og lignende.
                        (Se billeder) (*1).
                     
                     
                        6307 90 10 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 f) til afsnit XI og teksten til KN-kode 6307 , 6307 90  og 6307 90 10 .
                        Aktivitetsbæltets objektive egenskaber stemmer overens med konfektionerede varer af tekstilmaterialer i henhold til pos. 6307  og bestemmelse 7 f) til afsnit XI.
                        Varen er ikke designet til at rumme en bestemt genstand. Den er hverken specielt udformet eller tilpasset indvendigt. Den ligner ikke de beholdere, der henhører under pos. 4202  (se også de forklarende bemærkninger til HS, pos. 4202 , første og fjerde stykke samt undtagelse c)). Tarifering under pos. 4202  er derfor udelukket.
                        Artiklen skal derfor tariferes under KN-kode 6307 90 10  som »andre konfektionerede varer af trikotage«.
                     
                  
               (*1)  Billederne er kun vejledende.